กินยาคุมที่มี เอสโตรเจน ทำให้ประจำเดือนนานกว่าปกติ ทำยังไงถึงจะหาย แล้วจะเป็นอันตรายกับเราไหมค่ะ
สวัสดีค่ะ ยาคุมกำเนิดชนิดฮอร์โมนรวม ซึ่งเป็นชนิดที่ใช้กันโดยทั่วไปเป็นส่วนใหญ่ จะมีฮอร์โมนเอสโตรเจนเป็นส่วนประกอบที่เหมือนกัน คือ ethinylestradiol แต่จะแตกต่างในส่วนของปริมาณ รวมถึงชนิดโปรเจสเตอโรนที่จะแตกต่างกันในแต่ละยี่ห้อสำหรับยาคุมกำเนิดรุ่นแรกๆ มักมีปริมาณเอสโตรเจนที่สูง ซึ่งมักทำให้เกิดผลข้างเคียงต่างๆได้มาก เช่น คลื่นไส้ อาเจียน ปวดหัว เวียนหัว เจ็บเต้านม อารมณ์แปรปรวน เป็นต้น สำหรับยาคุมกำเนิดในรุ่นหลังๆ จะมีปริมาณเอสโตรเจนที่น้อยกว่า เพื่อลดผลข้างเคียงดังกล่าว แต่ก็มักจะทำให้เกิดอาการเลือดออกกะปริดกะปรอยได้ ซึ่งอาจทำให้เหมือนมีประจำเดือนนาน อย่างไรก็ตาม โดยส่วนใหญ่เมื่อทานยาคุมต่อเนื่องไปซัก 2-3 แผง อาการเลือดออกกะปริดกะปรอยจะค่อยๆ ลดน้อยลงจนหายไปเองแต่หากทานยาต่อเนื่องมา 2 แผงแล้ว ยังคงมีเลือดออกทุกวัน หรือมีปวดท้องน้อย หรือมีตกขาวที่ผิดปกติ ก็ควรหยุดทานยาคุม แล้วไปพบแพทย์เพื่อตรวจหาสาเหตุค่ะ